краен продукт, чието качество i) значително надвишава обичайните търговски стандарти по отношение на общественото здраве, фитосанитарните и екологичните стандарти и ii) отговаря на настоящите и предвидимите пазарни възможности. Основните видове „схеми за качество“ обхващат следното: а) сертифицирано биологично производство; б) защитени географски указания и защитени наименования за произход, в) сертифицирано интегрирано производство, г) частни сертифицирани схеми за качество на продуктите.
 (17) „Под риск от ерозия на почвата“ означава площ с наклон по-голям от 10 %, независимо дали са предприети мерки за борба с ерозията (например почвена покривка, редуване на културите и т.н.). При наличие на съответната информация, държавата-членка може да използва следното определение вместо горното: „Под риск от ерозия на почвата“ означава площ с предвиден риск от загуба на почва, превишаваща скоростта на природно почвообразуване, без значение дали са предприети мерки за борба с ерозията (например почвена покривка, редуване на културите и т.н.).
 (18) Вътрешен транспорт означава транспорт на продукти от стопанствата-членове до ОП/АОП.
 ПРИЛОЖЕНИЕ IХ
 СПИСЪК НА ДЕЙСТВИЯ И РАЗХОДИ, КОИТО НЕ ОТГОВАРЯТ НА УСЛОВИЯТА НА ОПЕРАТИВНИТЕ ПРОГРАМИ СЪГЛАСНО ЧЛЕН 60, ПАРАГРАФ 1
 1.
 Общи производствени разходи, и по-специално продукти за растителна защита, включително материали за интегрирана растителна защита, торове и други влагани производствени ресурси; разходи за опаковка, съхранение, пакетиране, дори като част от нови процеси, стойността на опаковките; разходи за събиране или транспорт (вътрешен или външен); оперативни разходи (в частност електроенергия, гориво и поддръжка), с изключение на:
 —
 специфични разходи за мерки за подобряване на качеството. При всички случаи разходите за (дори сертифицирани) мицел, семена и нетрайни насаждения не се считат за приемливи;
 —
 специфични разходи за биологични материали за растителна защита (като феромони и „хищници“), независимо дали са използвани в биологичното, интегрираното или традиционното производство;
 —
 специфични разходи за транспорт, сортиране и опаковка във връзка с безплатното разпространение, посочени в членове 81 и 82;
 —
 специфични разходи за екологични мерки, включително разходите, възникнали от екологосъобразното управление на дейностите във връзка с опаковките;
 —
 специфични разходи за биологично, интегрирано или експериментално производство, включително специфични разходи за биологични семена и посадъчен материал. компетентният орган на държавата-членка определя критериите за приемливост на експерименталното производство, като взема предвид това доколко процедурата или концепцията са нови, както и свързаните рискове;
 —
 специфични разходи за осигуряване на мониторинга за съответствие със стандартите, посочени в дял II от настоящия регламент, с фитосанитарните правила и с максималните стойности на остатъчни вещества.
 Специфични разходи означават допълнителните разходи, изчислени като разлика между обичайните разходи и реално възникналите разходи.
 За изчисляване на допълнителните разходи в сравнение с обичайните такива за всяка от горепосочените категории приемливи специфични разходи, държавите-членки могат да определят стандартни фиксирани суми по надлежно обоснован начин.
 2.
 Административни разходи и разходи за персонал, с изключение на разходите, свързани с изпълнението на оперативните фондове и оперативните програми, които включват:
 а)
 разходи, специфично свързани с оперативния фонд или оперативната програма, в това число разходи за управление и персонал, доклади и проучвания за оценяване, както и разходите за водене на счетоводство и за управление на отчетността, посредством плащането на стандартна фиксирана сума в размер до 2 % от оперативния